Haiti

**Haiti**, ufisalmente **Repùblega de Haiti** (crioło haitian: *Repiblik Dayiti*; franseze: *République d'Haïti*), ła ze na dei trèdaze paezi che i forma ła Amèrica Insułare, Antiłe o Ìzołe del mar dei Caràibi, uno dei trenta e sìncue de Amèrica, grando 27&nbsp;750&nbsp;km². La so capitałe e sità pì popołada ła ze Porto Prìnsipe e ła popołasion nasionałe ła conta inte el 2018 de 11 911 819 viventi. Lenguìstegamente el ze un paeze latinoamerican, dopo, łe so łéngue, el crioło haitian e el franseze, łe ze łéngue latine.

Haiti e el Cànada i ze i ùgnołi paezi de Amèrica andove che ła łéngua franseze ła ze ufisałe e parlada da na parte inportante de ła popołasion. Anca se inte el cazo de Haiti cuazi ła totałità del so popołasion ła parla prinsipalmente el crioło haitian, e inte el cazo de Canada invese, l'ingleze (ła so altra léngua ufisałe).

### Zeografia
Ła ze ponesta inte ła zona sentrałe de łe Antiłe, inte ła parte osidentałe de ła ìzoła La Spagnoła, limitando verso nord col osèano Atlàntego; verso est co Repùblega Dominicana, che el ze chel'altro paeze situà inte ła ìzoła de La Spagnoła; ła confina verso sud col Mar Caràibi e verso ovest col paso dei Venti, che el lo separa da Cuba. Co ,  el ze el terso paeze pì estendesto de łe Antiłe — par dedrio de Cuba e Repùblega Dominicana, — el terso pì popołà —novamente par dedrio de Cuba e Repùblega Dominicana — e co , el terso pì densamente popołà, par dedrio de Barbados e Saint Vincent e Grenadine.

El so teritòrio da de fora de La Spagnoła el ze formà da łe ìzołe de ła Gonâve, Tortuga, Vaches, l'arsipèłago de łe ìzołe Cayemites, cusita cofà anca altri izołoti de łe so àcue teritoriałi. La inabitada ìzoła de Navaza ła ze reclamada da Haiti prima de ła aministrasion dei Stati Unii.

### Situasion pułìtega inte el XX sècoło
Haiti ła ze formada cofà na repùblega semipresidensiałista drio cheło che dize ła Costitusion aprovada inte el 1987, ła cuała vijensa ła zera cascà sospendesta in vàrie ocazion par ła viołensa pułìtega, particułarmente dopo de do colpi de Stato. El primo colpo el zera sta organizà da deponer el presidente democrategamente ełezesto Jean-Bertrand Aristide; El secondo colpo de Stato el se ga vesto inte el 1991. El terso el zera ocoresto inte el 2004 e el ghea forsà ła intervension de l'ONU mediante el destacamento de ła Mision de Stabiłizasion de łe Nasion Unie (MINUSTAH) in Haiti. Dopo de un procedimento ełetorałe tutelà da ła comunità internasionałe, inte el 2006 el zera sta ełezesto cao del Stato René Préval.

### Economia
La economia de Haiti ła ghea zenerà inte el 2009 un Prodoto Interno Lordo de 6908 miłioni de dòłari e un rèdito pro càpite de 772 Dòłari, esendo el pì poareto del continente american e uno dei pì sfavori del mondo. Drio cheło che dize el *The World Fatbook*, el 80 % de ła so popołasion ła vive par soto del liveło de poaresa.

El sora-disfrutamento e ła erozion del teren łe ze consecuensa de na intensiva e descontrołada deforestasion che ła ga portà ła superfise albarada de Haiti del 60% inte el 1923 a manco del 2% inte el 2006. Le devastadore tormente tropegałi che łe se ghea sucedesto drio del 2008, e l'inbatimento del uragan Matthew inte l'otobre del 2016, łe ga infetà łe scarse infrastruture de comunicasion che, cofà dei setori industriałi e dei servisi, i sofre de ła carensa de investimenti che riva par colpa de ła instabiłità e ła viołensa pułìtega. El setor industriałe pì inportante el ze el tèsiłe, che el reprezenta pì del 75% del vołume de esportasion e el 90% del PIL.

Haiti el ze includesto inte el programa del Fondo Monetàrio Internasionałe e del Banco Mondiałe par i Paezi in via de desviłupo altamente indebitai.

### Istòria
Haiti el ghea proclamà ła so indipendensa inte el 1° de zenaro del 1804, devegnendo el secondo paeze del continente americano che lo ga fazesto, e primo de Amèrica Latina che el ła ga otegnesta dopo de un singułar proceso revołusionàrio de caràtaro abołisionista, scumisià inte el 1791, che el zera desbocà in na longa lota armada contro de ła Fransa, ła potensa cołonizadora dal finałe del XVII sècoło. La so baze ètnega popołasionałe ła ze de orìzane africano-subsahariana. El ze el primo cazo inte ła Istòria Universałe inte el cuało ła rebełion de na popołasion sometesta al sistema de s-ciavitù ła ghea portà a ła so emancipasion, fazendo un precedente definitivo par ła sopresion del comèrcio transatlàntego de persone. Sto epizòdio el ze spesìfegamente recordà da łe Nasion Unie co ła Resołusion 29/C40, comemorandoło ogni 23 de agosto, e ła istitusion de ła medaja Toussaint L’Ouverture, in omajo a uno dei lìder de ła revołusion haitiana.

## Organizasion pułìtego-aministrativa
Haiti el ze dividesto in 10 departementi (in franseze, ''départements''), 41 distreti (in franseze arrondissements) e 133 comuni. Sti departementi i partegneva a łe tre provinse orizenałi del Saint-Doménego cołoniałe, che i zera Nord, Sud e Ovest. Soto del mandà de Toussaint L’Ouverture, łe provinse łe se ghea convertio in departementi. El departemento Nippi el zera sta creà inte el 2003 dopo de na divizion dal departemento de Grand’Anse.




## Gałeria de someje

Imàjine:Vue du Massif de la Selle - panoramio.jpg|Caena de *La Selle*
Imàjine:Artibonite River in Haiti (2010).jpg|fiume *Artibonite*
Imàjine:View_of_Cap-Haitien.jpg|panorama de *Cap-Haïtien*
Imàjine:Palais_du_sans-soucis.JPG|sito istorego de el Pałaso de *Sans Souci*


## Notasion

## Altri projeti

## Linganbi foresti